**Vatsan alueen tietokonetomografia, yleisohje**

[ ] Vatsan TT [ ] Vartalon TT

[ ] Ylävatsan TT / [ ]  Alavatsan TT [ ] TT-Urografia (virtsaelinten tutkimus) (Tutkittava alue rastitettu)

Tietokonetomografia (CT, TT) on röntgenkuvausmenetelmä, jossa saadaan röntgensäteitä käyttämällä kehosta leikekuvia pyydetystä tutkimuskohteesta.

**Ajanvaraus**     .    .20    , klo     :     (= tutkimusaika)

**Tutkimuspaikka**

Sisäänkäynti keskussairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Korut ja arvoesineet pyydämme jättämään kotiin.

Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Juo 1 litra (1000ml) vettä puoli tuntia ennen annettua tutkimusaikaa. Veden juonti auttaa radiologia kuvien tulkinnassa. Virtsarakon tulee olla täynnä tutkimushetkellä.

**TT- urografia** tutkimusta varten virtsarakon tulee olla täysi ja riittää, että juot muutaman lasin vettä ennen suunniteltua tutkimusaikaa.

Ole syömättä vähintään **2 tuntia** ennen tutkimusta. Päivittäiset lääkärin määräämät lääkkeet saat ottaa normaalisti.

Tutkimuksessa voidaan käyttää suonensisäistä **jodipitoista varjoainetta**. Ilmoita kaikista yliherkkyyksistä etukäteen lähettävän yksikön hoitohenkilökunnalle.

Sinusta voidaan pyytää ennen tutkimusta munuaisten toimintaa selvittävä verikoe (kreatiniini), jonka perusteella lähettävä yksikkö järjestää sinulle tarvittaessa suonensisäisen nesteytyksen osastolle tai päiväsairaalaan.

**Ajanvaraaja täyttää:**

[ ] Kreatiniini (P-Krea) verikoe on otettava ennen tutkimusta.

Hoitoyksikkö ohjeistaa, milloin Kreatiniini (P-Krea) verikoe täytyy ottaa. Varaa aika laboratorioon tällä aikavälillä     .    .20     -     .    .20

[ ] Kreatiniini (P-Krea) verikoetta ei tarvitse ottaa

Mikäli jodivarjoainetta käytetään ja sinulla on tablettihoitoiseen sokeritautiin **metformiinia** sisältävä lääke, se tauotetaan tutkimuksen jälkeen, **mikäli munuaistoiminta on heikentynyt**. Taukoa jatketaan 48 h tutkimuksen jälkeen tai kunnes mahdollisesti akuutisti huonontunut munuaistoiminta korjautuu entiselleen. Lähettävä yksikkö huolehtii tarvittaessa kreatiniinikontrollin.

Jos olet tai epäilet olevasi **raskaana**, ilmoita asiasta lähettävään yksikköön.

**Tutkimuksen kulku**

Sinun kyynärtaipeen laskimoon laitetaan kanyyli, jonka kautta tutkimuksen aikana ruiskutetaan jodivarjoainetta. Se parantaa verisuonten ja eri kudosten näkyvyyttä. Varjoaine aiheuttaa ohimenevän lämmöntunteen ja joskus metallin maun suussa.

Makaat kuvauspöydällä, joka liikkuu tutkimuksen aikana. Kuvauslaite muistuttaa isoa rengasta.

Röntgenhoitaja poistuu tutkimushuoneesta kuvauksen ajaksi viereiseen ohjaushuoneeseen, josta hänellä on sinuun ääni- ja näköyhteys.

Tutkimuksen aikana on tärkeää pysyä liikkumatta ja noudattaa annettuja hengitysohjeita, koska liike aiheuttaa kuviin epätarkkuutta. Tutkimus kestää noin 10 – 30 minuuttia.

**Jälkitoimenpiteet**

Tutkimuspäivänä ja seuraavana päivänä sinun on juotava tavallista runsaammin nestettä, jotta varjoaine poistuisi nopeammin elimistöstäsi.

Tutkimustulokset saat lähettävästä yksiköstä sovittuna aikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikamme on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.

**Tietokonetomografiatutkimuksen esitietolomake**

Ota tämä kaavake täytettynä mukaan tutkimukseen, vaikka olisitkin täyttänyt tietoja verkossa.

|  |
| --- |
| **Suku- ja etunimet** |
| **Henkilötunnus** | **Pituus** | **Paino** |
| Ennen tutkimusta pyydämme riisumaan **kuvausalueella** olevat metallia sisältävät esineet tai vaatteet (kuten korut, lävistykset, metallinapit ja rintaliivit). Vastaa seuraaviin kysymyksiin huolellisesti. |
| **Allergiat/mahdolliset vasta-aiheet:** |
| Onko sinulle käytetty aiemmin jodi-varjoainetta? | Kyllä [ ]  | Ei [ ]  |
| Jos vastasit kyllä, tuliko tuolloin mitään allergiaoireita? Millaisia oireita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko sinulla astma? | Kyllä [ ]  | Ei [ ]  |
| Onko sinulla **lääkeaine**allergioita?Jos vastasitte kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | Kyllä [ ]  | Ei [ ]  |
| Onko sinulla tablettihoitoinen diabetes?Jos vastasit kyllä, muistatko mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Onko mahdollista, että olet raskaana? | Kyllä [ ]  | Ei [ ]  |
| **Muut esitiedot:** |
| Onko sinulla sovittuna lääkärille vastaanotto/soittoaika tutkimusvastausten kuulemista varten? Milloin? \_\_\_\_\_\_\_\_\_\_\_\_\_\_\_\_ | Kyllä [ ]  | Ei [ ]  |
| Tutkimukseen valmistautumiseen liittyvissä asioissa soittoaikamme on maanantaista torstaihin klo 7.30–16 ja juhlapyhien aattona 7:30–15 puh. 040 153 3240. Voit olla yhteydessä myös kuvantamiseen omasoteviestillä tai takaisinsoittojärjestelmän kautta puh. 040 153 3240. Soitamme sinulle takaisin samana päivänä tai seuraavan työpäivän aikana. |
| **Lomakkeen täyttäjän allekirjoitus ja nimenselvennys** | Päiväys |